Formaður Skoska þjóðarflokksins , Nicola Sturgeon , segir að sterk staða flokks hennar í þingkosningunum í gær styrki skoðun hennar á að halda eigi nýja þjóðaratkvæðagreiðslu um sjálfstæði Skotlands . Hún segir að staðan nú og í fyrri kosningum sýni að Skotar eigi að fá að kjósa um framtíð sína . Skoski þjóðarflokkurinn fékk 48 af 59 þingsætum Skotlands í bresku þingkosningunum í gær . Íhaldsflokkurinn fékk 364 þingsæti og bætti við sig 47 þingmönnum . Verkamannaflokkurinn fékk 203 sæti og missti 59 þingmenn . Skoski þjóðarflokkurinn fékk eins og áður sagði 48 þingsæti og bætti við sig 13 . Frjálslyndir demókratar fengu 11 og misstu einn þingmann . Lýðræðislegi sambandsflokkurinn á Norður-Írlandi , DUP , fékk 8 þingsæti og missti tvö . Önnur framboð fengu alls 15 þingsæti sem er tveimur þingsætum fleira en í síðustu kosningum .